Επί της αρ. 131370/Δ1/19-92014 (ΑΔΑ: ΒΔ7Υ9-78Ψ) εγκυκλίου με θέμα "Πρόσκληση υποψήφιων αναπληρωτών και ωρομίσθιων εκπαιδευτικών Ειδικής Αγωγής και Εκπαίδευσης (ΕΑΕ), Πρωτοβάθμιας και Δευτεροβάθμιας Εκπαίδευσης, για ένταξη στους πίνακες κατάταξης εκπαιδευτικών ΕΑΕ σχολ. έτους 2014-2015."  που αποστέλλουμε, επισημαίνονται τα εξής:

Επειδή, εκ παραδρομής, από το Παράρτημα ΙΙ. ΑΠΑΡΑΙΤΗΤΑ ΤΥΠΙΚΑ ΠΡΟΣΟΝΤΑ της ως άνω εγκυκλίου παραλείφθηκαν τα απαραίτητα προσόντα των υποψηφίων των κλάδων **ΠΕ16.01.50** και **ΤΕ16.50**, (σε συνέχεια της  αρ. 118232/Δ2/25-7-2014 ΑΔΑ: 7Ζ769-ΟΗΛ εγκυκλίου μας),  παρατίθενται ακολούθως:

**ΑΠΑΡΑΙΤΗΤΑ ΠΡΟΣΟΝΤΑ ΕΝΤΑΞΗΣ ΣΤΟΥΣ ΚΛΑΔΟΥΣ ΠΕ16.01.50 - ΤΕ16.50**

|  |  |  |  |
| --- | --- | --- | --- |
| **ΚΩΔΙΚΟΣ ΚΛΑΔΟΥ - ΕΙΔΙΚΟΤΗΤΑΣ** | **ΛΕΚΤΙΚΟ ΚΛΑΔΟΥ - ΕΙΔΙΚΟΤΗΤΑΣ** | **ΠΑΙΔΑΓΩΓΙΚΗ**  **ΕΠΑΡΚΕΙΑ** | **ΠΡΟΣΟΝΤΑ ΕΝΤΑΞΗΣ ΣΤΟΝ ΕΚΠΑΙΔΕΥΤΙΚΟ ΚΛΑΔΟ - ΕΙΔΙΚΟΤΗΤΑ** |
| **ΠΕ16.01.50** | ΜΟΥΣΙΚΗΣ | **ΝΑΙ** | **α) τα τυπικά προσόντα ένταξης των εκπαιδευτικών κλάδου ΠΕ16.01:**  **Πτυχίο** τμήματος μουσικών σπουδών ή μουσικής επιστήμης και τέχνης πανεπιστημίου της ημεδαπής ή ισότιμο και αντίστοιχο πτυχίο ομοταγούς ιδρύματος της αλλοδαπής, εφόσον συντρέχουν και οι προϋποθέσεις της διάταξης της παρ. 10 του άρθρου 14 του ν.1566/1985 **και**  **β) τα τυπικά προσόντα ένταξης των εκπ/κών κλάδων ΕΑΕ με την προέκταση «.50»** (βλ. παραπομπή 1 του παρόντος Παραρτήματος).  Επίσης, για εκπ/κούς που εντάσσονται στους Πίνακες ΕΑΕ βλ. παραπομπή 2 του παρόντος |
| **ΤΕ16.50** | ΜΟΥΣΙΚΗΣ | **ΟΧΙ[3]** | **α) τα τυπικά προσόντα ένταξης των εκπαιδευτικών κλάδου ΤΕ16:**  **Πτυχίο** μουσικής ειδίκευσης αναγνωρισμένου μη Ανωτάτου Εκπαιδευτικού Ιδρύματος της ημεδαπής ή πτυχίο μουσικής ειδικότητας του άρθρου 8 παρ. 5 του ν. 2158/1993 (ΦΕΚ 109 Α΄) ή πτυχίο ισότιμο και αντίστοιχο της αλλοδαπής, και βεβαίωση τρίμηνης παιδαγωγικής επιμόρφωσης της ΑΣΠΑΙΤΕ εφόσον συντρέχουν και οι προϋποθέσεις της διάταξης της παρ. 10 του άρθρου 14 του ν.1566/1985 **και**  **β) τα τυπικά προσόντα ένταξης των εκπ/κών κλάδων ΕΑΕ με την προέκταση «.50»** (βλ. παραπομπή 1 του παρόντος Παραρτήματος).  Επίσης, για εκπ/κούς που εντάσσονται στους Πίνακες ΕΑΕ βλ. παραπομπή 2 του παρόντος |